laion/Wikipedia-Exotic huggingface dataset:
Alchemy: Dire Straits Live

Alchemy: Dire Straits Live — ბრიტანული როკ-ჯგუფ Dire Straits-ის პირველი ცოცხლად ჩაწერილი ალბომი, გამოცემული 1984 წელს. ის ჩაწერილი იქნა 1983 წლის 23 ივლისს, ლონდონის Hammersmith Odeon-ში. დისკს გამოარჩევს ჯგუფის იმ დროისთვის ცნობილი სიმღერები, განსხვავებული არანჟირებით და ვრცელი იმპროვიზაციებით. 2008 წლისათვის ალბომი გაიყიდა 3 მილიონი ასლის ოდენობით. ალბომის გარეკანის ავტორია მხატვარი ბრედ უაიტლი. 2001 წელს დისკის ახალი ვერსია გამოიცა - ამჯერად მხოლოდ ინგლისში. „Love over Gold“, გამოცემული სინგლის სახით 1994 წელს, დაემატა CD გამოცემის სიმღერების სიას. I, II, III და IV მხარეებს შორის არსებული fade-out ეფექტები ამოღებული იქნა. CD გამოცემებისათვის რამდენიმე სიმღერის ხანგრძლივობა გაიზარდა საკონცერტო ფილმი გამოცემული იქნა ბეტამაქსის, ვიდეოკასეტის და ლაზერული დისკის ფორმატებში. 1995 წელს გამოვიდა მისი რემასტერინგი. DVD/Blu-Ray ვერსიის გამოცემა დაგეგმილია 2010 წელს. 2009 წელს ხმის ახალი მიქსი მომზადებული იქნა ჩაკ ეინლის მიერ. ფილმი, როგორც ცნობილია, იქნება უფრო ვრცელი, ვიდრე ორიგინალი. კონცერტზე არ ჟღერს სიმღერა Love Over Gold. მისი ხილვა შესაძლებელია ვიდეოკრებულზე Sultans of Swing: The Very Best of Dire Straits. ფილმს ხსნის ჯგუფი, რომელიც პაბში პულს თამაშობს, რასაც ერწყმის საკონცერტო ვიდეოები. ამას თან ერთვის ჯგუფის The Drifters სიმღერა Saturday Night at the Movies. შემდეგ მელოდიას ენაცვლება Stargazer, ფილმიდან 'ადგილობრივი გმირი' (რომლის მუსიკაც მარკ ნოპფლერმა შექმნა). პარალელურად ჩანს კადრები Hammersmith Odeon-ის დარბაზიდან. ამის შემდეგ ჯგუფი გადის სცენაზე. ↑ Alchemy: Dire Straits Live (booklet). Dire Straits. ბერბანკი, კალიფორნია: Warner Bros. Records. 1984. p. 12. 925085-2.CS1-ის მხარდაჭერა: others (link) ↑ რულმანი, უილიამ. (2011 [last update])Alchemy: Dire Straits Live - Dire Straits | AllMusic. allmusic.com. ციტირების თარიღი: ივლისი 2, 2011. ↑ Canadian album certifications – Dire Straits – Alchemy. Music Canada. ↑ French album certifications – DIRESTRAITS – Alchemy: Dire Straits Live ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (Dire Straits; 'Alchemy') გერმანულად. ფედერალური მუსიკალური ინდუსტრიის ასოციაცია. ↑ British album certifications – Dire Straits – Alchemy. ბრიტანეთის ფონოგრამების მწარმოებლების ასოციაცია. შეიყვანეთ Alchemy ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Dire Straits – Alchemy. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH ↑ „ARIA Top 40 Music DVD“ (PDF). The ARIA Report (1056): 23. 24 მაისი 2010. ციტირების თარიღი: 7 მარტი 2013. ↑ Brazilian video certifications – Dire Straits – Alchemy Live პორტუგალიურად. ბრაზილიის მუსიკალური პროდიუსერების ასოციაცია. ↑ Top Oficial AFP Portuguese. Artistas & Espectáculos. Associação Fonográfica Portuguesa. დაარქივებულია ორიგინალიდან — 15 ივლისი 2010. ციტირების თარიღი: 7 მარტი 2013.
ExtendedancEPlay

ExtendedancEPlay — ბრიტანული როკ-ჯგუფ Dire Straits-ის, ოთხი სიმღერისგან შემდგარი EP დისკი, გამოცემული 1983 წელს. ხშირად ამ ალბომს უწოდებენ Twisting by the Pool, მასზე ჩაწერილი პირველი სიმღერის მიხედვით. დისკი განსხვავდება ჯგუფის ალბომებისგან, რადგან მასში უფრო მეტია ჯაზისა და სვინგის ელემენტები. ინგლისურ გამოცემაში შეტანილი იყო მხოლოდ 4 სიმღერა. 1982 წელს ჩაწერილი Badges, Posters, Stickers, T-Shirts, რომელიც არც ერთ ალბომში არ მოხვედრილა, შეტანილი იქნა აშშ გამოცემაში. ყველა სიმღერის ავტორი - მარკ ნოპფლერი. ↑ ორიგინალურ გრამფირფიტაზე სიმღერები 1–2 წარმოდგენილი იყო A მხარეზე, ხოლო 3–4 - B-ზე. ↑ რულმანი, Wiulliam. ExtendedancEPlay AllMusic-ზე ↑ ExtendeDancEPlay. Discogs. ციტირების თარიღი: 6 დეკემბერი 2012. ↑ „Dire Straits ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 14 მარტი, 2020.
იტალიური ეზო (გადაცემა)

“იტალიური ეზო”არის თოქ-შოუ საქართველოს პირველ არხზე, რომელიც მომზადდა საქართველოს გაეროს ასოციაციასთან თანამშრომლობით, ამერიკის შეერთებული შტატების საერთაშორისო განვითარების სააგენტოს მხარდაჭერით, ეროვნული ინტეგრაციის პროგრამის ფარგლებში. ეს არის ოთხწლიანი პროექტი, რომლის მიზანია, საქართველოში მცხოვრები სხვადასხვა ეროვნების ადამიანების საზოგადოებაში სამოქალაქო ინტეგრირების ხელშეწყობა და სახელმწიფოებრივი ერთიანობის გრძნობის გაღრმავება. ყოველკვირეულ სატელევიზიო თოქ-შოუში საუბარია ქვეყანაში, კერძოდ, ეთნიკურად მრავალფეროვან რეგიონებში არსებულ პრობლემებზე, მათი მოგვარების პერსპექტივებზე, საერთო ღირებულებებსა და წარმატებული თანაცხოვრების მაგალითებზე. 1TV.Ge[მკვდარი ბმული]
Making Movies

Making Movies — ბრიტანული როკ-ჯგუფ Dire Straits-ის მესამე სტუდიური ალბომი, გამოცემული 1980 წელს. ალბომის სათაური მომდინარეობს სიმღერიდან Skateaway და გამოუცემელი კომპოზიციიდან Making Movies. 1981 წელს დისკი იტალიაში 1 მილიონი ასლის ოდენობით გაიყიდა. ევროპაში მისმა გაყიდვებმა 3.8 მილიონი შეადგინეს. გარდა სიმღერისა Making Movies, ასევე ჩაწერილი იქნა Suicide Towers. არც ერთი სიმღერა ოფიციალურად არ გამოსულა და შეტანილია მხოლოდ ბუტლეგებში. ალბომის ბრიტანეთის ალბომების ჩარტში 252 კვირა იმყოფებოდა. ავსტრალიაში იგი 1981 წლის რიგით მეხუთე ყველაზე გაყიდვადი ალბომი იყო. ↑ Dire Straits singles. ↑ Allmusic review ↑ Robert Christgau review ↑ Rolling Stone review[მკვდარი ბმული] ↑ Making Movies. Chart Stats. დაარქივებულია ორიგინალიდან — 19 იანვარი 2013. ციტირების თარიღი: 5 დეკემბერი 2012. ↑ French album certifications – Dire Straits – Making Movies ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (Dire Straits; 'Making Movies') გერმანულად. ფედერალური მუსიკალური ინდუსტრიის ასოციაცია. ↑ British album certifications – Dire Straits – Making Movies. ბრიტანეთის ფონოგრამების მწარმოებლების ასოციაცია. შეიყვანეთ Making Movies ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Dire Straits – Making Movies. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Communiqué (ალბომი)

Communiqué — ბრიტანული როკ-ჯგუფ Dire Straits-ის მეორე სტუდიური ალბომი, გამოცემული 1979 წელს. იგი ჩაწერილი იქნა 1978 წელს, ბაჰამის კუნძულებზე მდებარე სტუდიაში Compass Point. ეს იყო პირველი ალბომი, რომელიც მოხვდა გერმანული ჩარტის #1 ადგილზე, თავისი გამოსვლისთანავე. შემდგომში გაიყიდა მისი 7 მილიონი ასლი. შტატებში დისკმა მიიღო ოქროს სტატუსი. მარკ ნოპფლერი: წამყვანი გიტარა, წამყვანი ვოკალი ჯონ ილსლი: ბას გიტარა, ვოკალი დევიდ ნოპფლერი: რიტმული რიტარა, ვოკალი პიკ ვიზერსი: დასარტყმელი საკრავები ბ. ბეარი: კლავიშებიანი საკრავები Communiqué ბრიტანეთის ალბომების ჩარტში 30 კვირის განმავლობაში იმყოფებოდა. ↑ რულმანი, უილიამ. (2011 [last update])Communiqué - Dire Straits | AllMusic. allmusic.com. ციტირების თარიღი: 5 ივლისი 2011. ↑ კრისტგოუ, რობერტ. (2011 [last update])Robert Christgau: CG: dire straits. robertchristgau.com. ციტირების თარიღი: 5 ივლისი 2011. ↑ Canadian album certifications – Dire Straits – Communique. Music Canada. ↑ 4.0 4.1 Finnish album certifications – Dire Straits – Communiqué ფინურად. Musiikkituottajat – IFPI Finland. ↑ Les Albums Double Platine : French. Infodisc.fr. დაარქივებულია ორიგინალიდან — 2013-08-21. ციტირების თარიღი: 21 აგვისტო 2013. ↑ French album certifications – Dire Straits – Communiqué ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (Dire Straits; 'Communiqué') გერმანულად. ფედერალური მუსიკალური ინდუსტრიის ასოციაცია. ↑ Sólo Éxitos 1959-2002 Año A Año: Certificados 1979-1990 Spanish. Iberautor Promociones Culturales. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Dire Straits; 'Communique'). Hung Medien. ↑ British album certifications – Dire Straits – Communiqué. ბრიტანეთის ფონოგრამების მწარმოებლების ასოციაცია. შეიყვანეთ Communiqué ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Dire Straits – Communique. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Dire Straits (ალბომი)

Dire Straits — ბრიტანული როკ-ჯგუფ Dire Straits-ის სადებიუტო სტუდიური ალბომი, გამოცემული 1978 წელს. დისკი აღსანიშნავია ჰიტ-სინგლით „Sultans of Swing“, რომელიც დღემდე ითვლება კოლექტივის ერთ-ერთ ყველაზე პოპულარულ სიმღერად. ყველა სიმღერის ავტორი — მარკ ნოპფლერი. ↑ Dire Straits: The Timeline. დაარქივებულია ორიგინალიდან — 2023-01-28. ციტირების თარიღი: 2023-10-31. ↑ 2.0 2.1 (2001) All Music Guide: The Definitive Guide to Popular Music, 4th, Hal Leonard Corporation, გვ. 120. ISBN 0879309237.  ↑ Dire straits singles. ↑ ერლეუაინი, სტივენ თომას. (2011 [last update])Dire Straits - Dire Straits | AllMusic. allmusic.com. ციტირების თარიღი: 5 ივლისი 2011. ↑ კრისტგოუ, რობერტ. (2011 [last update])Robert Christgau: CG: dire straits. robertchristgau.com. ციტირების თარიღი: 5 ივლისი 2011. ↑ Tucker, Ken. (1979)Dire Straits. rollingstone.com. ციტირების თარიღი: 17 აგვისტო 2011.
სოჰო

საკუთარი სახელით სოჰო აღნიშნულია შემდეგი გეოგრაფიული მდებარეობანი: სოჰო (ნიუ-იორკი) - უბანი მანჰეტენზე ჰაუსტონის ქუჩის სამხრეთით. სოჰო (ლონდონი) - ლონდონის გარეუბანი, ინგლისი. სოჰო (ბირმინგემი) სოჰო (ჰონგ-კონგი) სოჰო (ტამპა) სახელი/ტერმინი სოჰო ასევე შეიძლება მიუთითებდეს: სოჰო (ეთნოსი) - ეთნიკური ჯგუფი ერითრეაში. სოჰო (ობსერვატორია) - აკრონიმი "სოლარული და ჰელიოსფერული ობსერვატორია". სოჰო (სასმელი) - გამაგრილებელი უალკოჰოლო გაზიანი სასმელი.
მეტეორული ნაკადი

მეტეორული ნაკადი — მეტეორების ერთობლიობა, რომლებიც ხანგამოშვებით ან ყოველწლიურად დაახლოებით ერთსა და იმავე თარიღებშია შესამჩნევი (ღამით ვიზუალური და ფოტოგრაფიული დაკვირვებით, ხოლო დღისით რადიოლოკაციური დაკვირვებით). მეტეორული ნაკადის გამომწვევი მეტეორული სხეულები ერთადაა წარმოქმნილი და მოძრაობენ პარალელურად, რის გამო ცის თაღზე მათი ხილული გზები თითქოს ერთი წერტილიდან, ეგრეთ წოდებული რადიანტიდან გამოდის. მეტეორული ნაკადების დანახვა შესაძლებელია მზის ირგვლივ ელიფსურ ორბიტებზე მოძრავი მეტეორული სხეულების გუნდების დედამიწის ატმოსფეროსთან შეხვედრისას. კომპაქტური გუნდები მეტეორულ წვიმას იწვევს; მეტეორულ ნაკადებს სახელს არქმევენ იმ თანავარსკვლავედების მიხედვით, რომლებშიც მათი რადიანტებია, ან უახლოესი ბრწყინვალე ვარსკვლავების მიხედვით. შესწავლილია რამდენიმე ასეული მეტეორული ნაკადი. მათი უმრავლესობის ორბიტები უახლოვდება მოკლეპერიოდიანი კომეტების ორბიტებს. ამით დასტურდება, რომ მეტეორული ნაკადები წარმოიქმნება კომეტების ბირთვების დაშლით. ლეონიდები პერსეიდები დრაკონიდები მეტეორთა საერთაშორისო ორგანიზაცია (ინგლისური) გარი კრონკი. კომეტები და მეტეორული ნაკადები (ინგლისური) მეტეორული ნაკადების კალენდარი (რუსული) ↑ 1.0 1.1 ქართული საბჭოთა ენციკლოპედია, ტ. 6, თბ., 1983. — გვ. 613.
ნინო ქაჯაია (ჟურნალისტი)

ნინო ქაჯაია (დ. 23 ივნისი, 1975, თბილისი, საქართველოს სსრ, სსრკ) — ქართველი ჟურნალისტი. დაამთავრა ჟურნალისტიკის სკოლა და ივანე ჯავახიშვილის სახელობის თბილისის სახელმწიფო უნივერსიტეტის ჟურნალისტიკის ფაკულტეტი. 1995-2005 წლებში მუშაობდა სამაუწყებლო კომპანია „რუსთავი 2“-ში. 2006–2008 წლებში იყო საგარეო საქმეთა სამინტროს პრესისა და ინფორმაციის დეპარტამენტის დირექტორი. არის პირველი არხის გადაცემის „ცხოვრება მშვენიერია“ ავტორი და წამყვანი. ნინო ქაჯაია (ჟურნალისტი) — საქართველოს ბიოგრაფიული ლექსიკონი
დრაკონიდები

დრაკონიდები (აგრეთვე ცნობილია როგორც ჯაკობინიდები) — მეტეორთა ნაკადი, რომელიც დაკავშირებულია კომეტა ჯაკობინი-ცინერა. ნაკადი მოქმედებს ოქტუმბრის დასაწყისში, მეტეორთა პიკი რეგისტრირებულია 8-10 ოქტომბერს. დაკვირვებისთვის რეკომენდებულია დილამდელი საათები ღია და მუქ ცაზე. აქტივობა ცვალებადია; 1933 და 1946 წელს დაფიქსირდა მეტეორთა წვიმა რომოდენიმე ათასეული მეეტეორი საათში. დრაკონიდები - დაკვირვება და ისტორია დაარქივებული 2008-08-07 საიტზე Wayback Machine. (ინგლისურად)
პერსეიდები (ასტრონომია)

პერსეიდები — მეტეორთა ნაკადი, ყოველწლიურად ჩნდება აგვისტოში, პერსევსის თანავარსკვლავედიდან. წარმოიშვება მაშინ, როდესაც დედამიწა კომეტა სვიფტ-ტატლის ორბიტას კვეთს. კომეტის ზედაპირიდან ამოსული მტვრის მიკროსკოპული ნაწილაკები ჩვენი პლანეტის ატმოსფეროში შემოსვლისას იწვის და წარმოქმნის ე. წ. ვარსკვლავთა წვიმას. იწყება დიდი ინტენსივობით, დროთა განმავლობაში იკლებს. ნაკადი ავლენს აქტივობას 17 ივლისიდან 24 აგვისტომდე, ხოლო მაქსიმუმს აღწევს 12 აგვისტოს, რომლის დროსაც საათში დაახლ. 120 მეტეორის დანახვაა შესაძლებელი. ↑ Moore, Patrick; Rees, Robin (2011), Patrick Moore's Data Book of Astronomy (2nd ed.). Cambridge University Press, გვ. 275 (2011). ციტირების თარიღი: 10 აგვისტო 2021. პერსეიდები - დაკვირვება და ისტორია დაარქივებული 2009-08-10 საიტზე Wayback Machine. (ინგლისურად) საიტი ნასას საიტზე, 2004 წლის პერსეიდებზე დაარქივებული 2010-03-20 საიტზე Wayback Machine. (ინგლისურად) საიტი ნასას საიტზე, 2005 წლის პერსეიდებზე დაარქივებული 2009-08-02 საიტზე Wayback Machine. (ინგლისურად) საიტი ნასას საიტზე, 2006 წლის პერსეიდებზე დაარქივებული 2009-07-25 საიტზე Wayback Machine. (ინგლისურად) საიტი ნასას საიტზე, 2007 წლის პერსეიდებზე დაარქივებული 2009-12-03 საიტზე Wayback Machine. (ინგლისურად) საიტი ნასას საიტზე, 2008 წლის პერსეიდებზე დაარქივებული 2009-07-21 საიტზე Wayback Machine. (ინგლისურად) საიტი ნასას საიტზე, 2009 წლის პერსეიდებზე დაარქივებული 2010-03-24 საიტზე Wayback Machine. (ინგლისურად) საიტი მიძღვნილი 2009 წლის პერსეიდებს დაარქივებული 2009-08-07 საიტზე Wayback Machine. (ინგლისურად)
რადიანტი

რადიანტი (ლათ. radiantis— სხივის მატარებელი) — წერტილი ცაზე, რომელიც გვგონია მეტეორთა ნაკადის ცენტრი, როდესაც დედამიწა კვეთს მეტეორთა სხეულების მოძრაობის ორბიტას მზის გარშემო. რადგან მეტეორთა სხეულების ტრაექტორიები, რომლებიც მიეკუთვნებიან ერთ ნაკადს, სივრცეში თითქმის პარალელურია, და პერსპექტივის გამო ამ მეტეორთა კვეთა ხდება ცის პატარა მონაკვეთზე, რომლის ცენტრს ეწოდება რადიანტი. როგორც წესი, პერიოდულ მეტეორთა ნაკადებს ეწოდება თანავარსკვლავედების სახელები, რომლებშიც მდებასეობს მათი რადიანტები. Brian G. Marsden. (1983-10-25) IAUC 3881: 1983 TB AND THE GEMINID METEORS; 1983 SA; KR Aur. International Astronomical Union Circular. ციტირების თარიღი: 2011-07-05.
პაპუნა ამილახვარი

პაპუნა იოთამის ძე ამილახვარი (გ. 1625) — XVII საუკუნის I მეოთხედის ქართლის სამეფოს პოლიტიკური და სამხედრო მოღვაწე. საამილახვროს უფროსი, ზემო ქართლის სადროშოს სარდალი, გორის მოურავი. ცოლად ჰყავდა სიმონ I-ის ასული თამარი. 1605 წელის ოქტომბერში ქართლის მეფის გიორგი X-ის ბრძანებით დაეხმარა დედოფალ ქეთევანს ტახტის მიმტაცებელ კონსტანტინეს წინააღმდეგ ბრძოლაში. პაპუნა ამილახვარი დაამდაბლა ბაგრატ VII-მ. 1614 წელს ამილახვრობა აბას I-მა უბოძა ანდუყაფარ ბარძიმის ძეს. პაპუნა ამილახვარმა მარტყოფის ბრძოლის დროს მხარი დაუჭირა აჯანყებულ ქართველებს და ანდუყაფარი დააპატიმრებინა. პაპუნა ამილახვარი ანდუყაფარმა მოაკვლევინა ქსნის ერისთავმა იესეს. ქართული საბჭოთა ენციკლოპედია, ტ. 1, თბ., 1975. — გვ. 392. კარბელაშვილი პ., „ამილახვართა საგვარეულოს ისტორიული გუჯრები“ // ძველი საქართველო / თაყაიშვილი ე., ტ. II, ტფილისი: ელექტრო მბეჭდავი სტამბა სპირიდონ ლოსაბერიძის, 1913. — გვ. 101-138.
კვაზარი

კვაზარი (ინგლ. quasar — შეკვეცილი quasi-stellar radio source — „კვაზივარსკვლავური რადიოწყარო“), კვაზივარსკვლავური ობიექტი, კვაზივარსკვლავი, ზევარსკვლავი — ცის სხეული, რომელიც ოპტიკურად ვარსკვლავს ჰგავს, ხოლო სპექტრში ხაზების წითელი წანაცვლება აქვს — მეტი ვიდრე გალაქტიკებს (ცნობილ კვაზართა წითელი წანაცვლება 0.17-3.53 ფარგლებში მერყეობს). კვაზარების სპექტრი გაზოვან ნისლეულთა სპექტრის მსგავსია — შეიცავს გამოსხივების განიერ ხაზებს. თავდაპირველად ისეთი კვაზრები აღმოაჩინეს, რომელთაც დიდი რადიოგამოსხივება აქვთ. პირველად ძლიერი რადიოწყარო ვარსკვლავის მსგავს ობიექტთან 1960 წელს გააიგივეს, ხოლო 1963 წელს, როცა ამერიკელმა ასტრონომმა მ. შმიდტმა ამ ობიექტთა წანაცვლებულ სპექტრი გაშიფრა, ისინი კოსმოსურ ობიექტთა ცალკე კლასად გამოყვეს. შემდგომში აღმოაჩინეს სუსტი რადიოგამოსივების მქონე კვაზარები, რომელთა რიცხვი კვაზართა საერთო რაოდენობის 99%-მდეა; მათ კვაზიგალაქტიკებს, ზოგჯერ კი ცისფერ ვარსკვლავისმსგავს ობიექტებს უწოდებენ. კვაზართა სპექტრში გამოსხივების ხაზების სიგანე 30 000°C ტემპერატურას შეესაბამება. შეიმჩნევა ძლიერი ულტრაიისფერი, აგრეთვე ჭარბი ინფრაწითელი გამოსხივება, შვიათად — შთანთქმის ხაზებიც, რომელთა წითელი წანაცვლება არ ემთხვევა გამოსხივების ხაზებისას. ზოგი კვაზარს სპექტრში წანაცვლებათა რამდენიმე სისტემა აქვს. კვაზართა ერთ-ერთი უმნიშვნელოვანესი თვისებაა მათი ბრწყინვალების ვარიაციები (მაქსიმალური ცვლილება — 25-ჯერ). ვარიაციის უმცირესი პერიოდი τ ≈ 1 {\displaystyle \tau \approx 1} სთ, რაც იმაზე მიუთითებს, რომ კვაზართა ხაზოვანი ზომა 10 9 {\displaystyle 10^{9}} კმ არ აღემატება (ცვლადი გამოსხივების წყაროს ზომა არ აღემატება c τ {\displaystyle c\tau } , სადაც c {\displaystyle c} სინათლის სიჩქარეა). კვაზარები ხშირად ორმაგ წყაროს წარმოადგენენ. მათი გამოსხივების მექანიზმი სინქროტრონულია, ზოგ შემთხვევაში პლაზმური რხევებითაა განპირობებული. თუ წითელ წანაცვლებას კვაზართა მოძრაობას დავუკავშირებთ (სამყაროს კოსმოლოგიური გაფართოება), კვაზრები სამყაროს ყველაზე შორ ობიექტად ჩაითვლება (მანძილები 10 10 {\displaystyle 10^{10}} პს-მდე); თითოეულის ბრწყინვალება 1000-ჯერ მეტია გიგანტური გალაქტიკების ბრწყინვალებაზე. კვაზართა მასა ∼ 10 8 {\displaystyle \sim 10^{8}} მზის მასას ეტოლება და მათი ბუნება შეიძლება დავუკავშიროთ მაგნიტური ტურბულენციით ან ბრუნვით შეჩერებულ გაზოვანი მასის კოლაპსს, მაშასადამე, ისინი შეგვიძლია წარმოვიდგინოთ 10 9 {\displaystyle 10^{9}} კმ რადიუსიან ზემასიურ ვარსკვლავებად, რომლებიც შესაძლოა გალაქტიკების ბირთვების ევოლუციის გარკვეულ სტადიას უკავშირდებოდნენ. მეორე ჰიპოთეზის მიხედვით, კვაზარები ჩენი გალაქტიკის ბირთვიდან ამოტყორცნილი ∼ 5 {\displaystyle \sim 5} მზის მასის მქონე სხეულებია, რომლებიც 60-600 კპს მანძილზე მდებარეობენ. მესამე ჰიპოთეზის მიხედვით, კვაზარები არის 10 13 {\displaystyle 10^{13}} - 10 14 {\displaystyle 10^{14}} კმ ზომისა და 10 9 {\displaystyle 10^{9}} - 10 10 {\displaystyle 10^{10}} მზის მასის მქონე სხეულები, რომელთა წითელი წანაცვლება გრავიტაციული ხასიათისაა. ამ ჰიპოთეზათა პოზიციები თანდათან სუსტდება. ქართული საბჭოთა ენციკლოპედია, ტ. 5, თბ., 1980. — გვ. 481. ვიკისაწყობში არის გვერდი თემაზე: კვაზარი «Ярче тысячи галактик» დაარქივებული 2007-12-14 საიტზე Wayback Machine. (რუსული) // «Вокруг Света», ოქტომბერი 2004
...Very 'Eavy ...Very 'Umble

...Very 'Eavy ...Very 'Umble — ბრიტანული როკ-ჯგუფ Uriah Heep-ის სადებიუტო სტუდიური ალბომი. იგი გამოვიდა 1970 წლის ივნისში. სიმღერა „Gypsy“ გამოიცა ალბომის სინგლის სახით. ამ რემასტერს ახლავს 3 დამატებითი სიმღერა და ვრცელი ანოტაციები. Gypsy-ს დამატებითი, სინგლის ვერსია, გამოვიდა 1991 წლის Best of Uriah Heep-ზე. რემასტერი გამოიცა 1995 წლის Rarities from the Bronze Age-ზე. ორი სხვა დამატებითი სიმღერა ჩაიწერა 1969 წელს ჯგუფ Spice-ის მიერ, ჯგუფში კენ ჰენსლის მოსვლამდე. ამ რემასტერს ახლავს 8 დამატებითი სიმღერა და ვრცელი ანოტაციები. ინფორმაცია საიტზე Discogs ↑ Strong, Martin Charles (1995) The Great Rock Discography, გვ. 859. ISBN 9780862415419.  ↑ ...Very 'Eavy ...Very 'Umble AllMusic-ზე
აშშ-ის ადმინისტრაციული დაყოფა

აშშ-ის ადმინისტრაციული დაყოფის პირველი დონეს წარმოადგენს შტატები. შტატები იყოფა ოლქებად (ინგლ. county, parish (ლუიზიანა), borough (ალასკა)), ესენი მეორე დონის ადმინისტრაციული ერთეულებია, რომლებიც შტატებზე ნაკლებია, მაგრამ ქალაქებზე მეტი. აშშ-ის მოსახლეობის აღწერის ბიუროს მონაცემებით ქვეყანაში 3141 ოლქია. ოლქების ყველაზე ნაკლები რაოდენობაა დელავერის შტატში (3), ყველაზე მეტი — ტეხასში (254). ყოველი შტატი თვითონ განსაზღვრავს საკუთარი ადმინისტრაციული ერთეულის რაოდენობას. თუმცა ამ ოლქების უფლებამოსილებები სხვადასხვა შტატებში მნიშვნელოვნად განსხვავდება. ადმინისტრაციული დაყოფის მესამე დონეს წარმოადგენს საქალაქო მუნიციპალიტეტები და ტაუნშიპები (township), რომლებიც დასახლებული პუნქტების ადგილობრივ ცხოვრებას მართავს. მუნიციპალიტეტებში ხორციელდება ადგილობრივი საქალაქო თვითმმართველობა, და სხვადასხვა შტატში მათ სხვადასხვა სახელწოდება შეიძლება ჰქონდეს. ტაუნშიპები სოფლის ტიპის ადმინისტრაციულ-ტერიტორიული ერთეულებია, რომლებიც ტრადიციულად დაახ. 100 კვ. მ. ტერიტორიას მოიცავს. ისინი მხოლოდ 20 შტატში აქვთ. 51-ე შტატი ვაშინგტონი, კოლუმბიის ოლქი აშშ-ს შტატების სია აშშ-ს შტატების სია (მოსახლეობის და ფართობის) მიხედვით დაარქივებული 2003-10-18 საიტზე Wayback Machine. Origin of State Names Rick's Search Assistant—Web links & addresses for many state agencies, e.g., Motor Vehicles, Corporate Records, Attorneys General State and Territorial Governments on USA.gov StateMaster - statistical database for US States. დაარქივებული 2012-06-16 საიტზე Wayback Machine. United States Postal Service U.S. States: Comparisons, rankings, demographics დაარქივებული 2015-10-23 საიტზე Wayback Machine.
ფედერალური რესპუბლიკა

ფედერალური რესპუბლიკა — სახელმწიფო ერთეულების ფედერაცია მმართველობის რესპუბლიკური ფორმით. ფედერაცია ცენტრალური მთავრობაა. შტატები ფედერაციაში ასევე ფედერალურ წყობას იცავს. ტერმინის „რესპუბლიკა“ გამოყენება ზუსტი არ არის, თუმცა, როგორც მინიმუმი, ეს ნიშნავს, რომ სახელმწიფოს ან ფედერაციას მონარქია არ აქვს. მაგალითისთვის, გერმანიის გაერთიანებამდე 1990 წელს, ფრაზა „ფედერალური რესპუბლიკა“ ხშირად გამოიყენებოდა დასავლეთ გერმანიის აღსანიშნავად (მისი 1990-მდელ საზღვრებში), გერმანიის დემოკრატიული რესპუბლიკის საპირისპიროდ, რომელსაც ასევე აღმოსავლეთ გერმანიას უწოდებდნენ. შვიდი გაერთიანებული ნიდერლანდების რესპუბლიკა (1581–1795) დიდი კოლუმბია (1819-1831), მოგვიანებით კოლუმბია (ფედერალური რესპუბლიკა 1886-მდე; უნიტარული რესპუბლიკა 1886-დან) პარაგვაი (1813-1876) ვაიმარის რესპუბლიკა (გერმანიის იმპერია 1919-1933) ბირმის კავშირი (1948-1962) კამერუნის ფედერალური რესპუბლიკა (République Fédérale du Cameroun) (1961-1972) უგანდა (1962-1966) ჩეხოსლოვაკია (1969-1992) სსრკ (1922-1991) იუგოსლავია (1945-2003) მმართველობის ფორმები
ბერინგის ზღვა

ბერინგის ზღვა — ზღვა წყნარი ოკეანის ჩრდილოეთში. მისგან გამოყოფილია ალეუტის და კომანდორის კუნძულებით; ბერინგის სრუტე მას აკავშირებს ჩუკოტკის ზღვასთან და ჩრდილოეთ ყინულოვან ოკეანესთან. დასავლეთით რუსეთი ესაზღვრება, ხოლო აღმოსავლეთით — ალასკა (აშშ). Bering Sea Climate and Ecosystem from NOAA North Pacific Ocean theme page from NOAA Groundfish fisheries and harvest, 2005 from Alaska Department of Fish and Game Video of research on Bering Sea Nautical Chart of the Bering Sea (Southern Part) დაარქივებული 2016-03-12 საიტზე Wayback Machine.
ტარკანი

ტარკან ტევეტოღლუ (თურქ. Tarkan Tevetoğlu; დ. 17 ოქტომბერი, 1972, ალცაი, რაინლანდ-პფალცი), უფრო ცნობილი როგორც ტარკანი — თურქი მომღერალი, უამრავი პრემიის ლაურეატი როგორც თურქეთში, ასევე მთელ მსოფლიოში. მისი კარიერა დაიწყო 1991 წელს. მთელ მსოფლიოში გაიყიდა ტარკანის პლატინური ალბომების 25 მილიონი ასლი. მას უსმენენ როგორც თურქეთში, ასევე ჩრდილოეთ და სამხრეთ ამერიკაში, ევროპასა და აზიაში და ავსტრალიაში. იგი აგრეთვე ცნობილია აფრიკის რამდენიმე ქვეყანაში. მას ხშირად ადარებდნენ 1957 წლის პერიოდის ელვის პრესლის. ალბომები Yine Sensiz (1992) A-Acayipsin (1994) Ölürüm Sana (1997) Tarkan (1998) Karma (2001) Dudu (2003) Come Closer (2006) Metamorfoz (2007) Metamorfoz Remixes (2008) Adımı Kalbine Yaz (2010) Ahde Vefa (2016) 10 (2017) შეგიძლიათ იხილოთ მედიაფაილები თემაზე „ტარკანი“ ვიკისაწყობში. ოფიციალური საიტი ტარკანი კინოფილმების ინტერნეტ-მონაცემთა ბაზაში საიტზე AllMusic ↑ Segal, David (18 November 2001). „Pop Music's Young Turk“. Washington Post. დაარქივებულია ორიგინალიდან — 17 ივლისი 2007. ციტირების თარიღი: 18 November 2001. ↑ Tarkan'ın yeni albümü çıkıyor. ციტირების თარიღი: 2016-03-03
კი-უესტი (ქალაქი)

კი-უესტი (ინგლ. Key West) — ქალაქი ამავე სახელწოდების კუნძულზე ფლორიდა-კისის არქიპელაგზე, ფლორიდის შტატის მონროს ოლქის ცენტრი; კონტინენტური აშშ-ის უკიდურესი სამხრეთი ქალაქი, 150 კმ-ით არის დაშორებული კუბისგან და ხმელეთს 11 კმ სიგრძის ხიდით უკავშირდება. 49 შტატს შორის (გარდა ჰავაისა), ეს ერთადერთი ქალაქია, სადაც არასდროს დარეგისტრირებულა 0°С-ზე ნაკლები ტემპერატურა. ზამთრის პერიოდში აშშ-ის ერთ-ერთი პოპულარობით გამორჩეული ზღვისპირა კურორტი. ქალაქის მოსახლეობა შეადგენს 25,4 ათას ადამიანს (2000), რაც მთელი კუნძულის მოსახლეობის დაახ. ერთი მესამედია. კლიმატი ქალაქში ტროპიკულია და მკვეთრად იყოფა ორ სეზონად — მშრალ და ნოტიოდ.
ოთარ ამილახვარი

ოთარ რევაზის ძე ამილახვარი (დ. 1756 — გ. 1828) — აღმოსავლეთ საქართველოს პოლიტიკური მოღვაწე XVIII საუკუნის უკანასკნელ მეოთხედში. საამილახვროს უფროსი, ზემო ქართლის სადროშოს სარდალი, გორის მოურავი. 1789 ამილახვარის წინააღმდეგ გამოვიდნენ მისი სიმკაცრით უკმაყოფილო გორელები. ერეკლე II-მ დასაჯა უკმაყოფილონი, მაგრამ ამილახვარს უბრძანა დაეცვა ბატონყმობის კანონით დადგენილი ნორმები. ამილახვარმა გააშენა სოფ.ორჭობი, გაიყვანა ახალი სარწყავი არხები და აღორძინებულ ადგილებში დაასახლა ტყვეობიდან გამოსყიდული გლეხები. 1785 იბრძოდა საქართველოში შემოჭრილი ომარ-ხანის წინააღმდეგ. 1795 მონაწილეობდა კრწანისის ბრძოლაში. ერეკლე II-ის გარდაცვალების შემდეგ ამილახვარის ძალაუფლება შეიზღუდა. ბატონიშვილებს შორის ტახტისათვის ატეხილ ბრძოლაში ემხრობოდა დარეჯან დედოფლის ჯგუფს, მხარს უჭერდა თავის სიძეს იულონ ბატონიშვილს. ამის გამო 1801 წლის თებერვალს დაკარგა ამილახორობა. ჰქონდა რუსეთის არმიის გენერალ-მაიორის წოდება. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955 ქართული საბჭოთა ენციკლოპედია, ტ. 1, თბ., 1975. — გვ. 392.